Document ID: 31986R0060

*****
ΚΑΝΟΝΙΣΜΟΣ (ΕΟΚ) αριθ. 60/86 ΤΟΥ ΣΥΜΒΟΥΛΙΟΥ
της 7ης Ιανουαρίου 1986
για τον καθορισμό του καθεστώτος που θα εφαρμόσει η Ισπανία και η Πορτογαλία κατάq τις συναλλαγές με ορισμένες τρίτες χώρες, μέχρι τις 28 Φεβρουαρίου 1986
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πράξη προσχώρησης της Ισπανίας και της Πορτογαλίας, η οποία ονομάζεται στο εξής «πράξη»,
την πρόταση της Επιτροπής,
Εκτιμώντας:
ότι η κατάσταση που προβλέπεται στα άρθρα 180 και 367 της πράξης, υφίσταται όσον αφορά τις συμφωνίες που αναφέρονται στο άρθρο 181 παράγραφος 1 πρώτη περίπτωση και στο άρθρο 368 παράγραφος 1 πρώτη περίπτωση της πράξης, με εξαίρεση τις συμφωνίες που έχουν συναφθεί με τα μέλη της Ευρωπαϊκής Ζώνης Ελεύθερων Συναλλαγών·
ότι, συνεπώς, δυνάμει των άρθρων 180 και 367, η Κοινότητα υποχρεούται να λάβει τα αναγκαία μέτρα για να αντιμετωπιστεί αυτή η κατάσταση μετά από την προσχώρηση·
ότι, για χρονικό διάστημα δύο μηνών, ενδείκνυται να διατηρηθεί, έναντι των οικείων τρίτων χωρών, το καθεστώς που ίσχυε, πριν από την προσχώρηση, μεταξύ των προσχωρούντων κρατών και αυτών των τρίτων χωρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιανουαρίου και μέχρι τις 28 Φεβρουαρίου 1986, το καθεστώς που εφαρμόζεται από την Ισπανία και την Πορτογαλία στις συναλλαγές με τρίτες χώρες, δυνάμει των συμφωνιών που αναφέρονται στο άρθρο 181 παράγραφος 1 πρώτη περίπτωση και στο άρθρο 368 παράγραφος 1 πρώτη περίπτωση της πράξης, εξαιρουμένων των συμφωνιών που έχουν συναφθεί με την Αυστρία, τη Φινλανδία, την Ισλανδία, τη Νορβηγία, τη Σουηδία και την Ελβετία, είναι το εφαρμοζόμενο πριν από την προσχώρηση.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιανουαρίου 1986.

Labels: 18
3
5